# New York (citate)

|  |
| --- |
| **New York** |
|  |
|

|  |  |
| --- | --- |
|  **Bandiera** |  **Scuto de armas** |

 |
|  |
| Nomine native | New York |
| Classe | Citate global, port city[\*], citate del Statos Unite de America[\*], citate, citate grande[\*], largest city[\*], citate in le stato de Nove York[\*], metropole[\*], Megacitate |
| Pais | Statos Unite de America |
| Population | 8 804 190 |
| Area | 1 213,369839 km²  |
| Situate in | New York |
| Altitude | 25 m  |
| Coordinatas | 40°42'46"N, 74°0'22"W |
| Linguas official | anglese |
| Citates gemine | Budapest, Jerusalem, Johannesburg, Cairo, London, Madrid, Beijing, Santo Domingo, Tokyo, Brasilia, Borås[\*], Oslo, Alger, Jakarta, Tel Aviv, Santiago de Cali, Shanghai, Marrakech, Seoul, La Paz, Târgoviște[\*], Dubai[\*], Citate de Mexico, Roma |
| Fuso horari | Eastern Time Zone[\*], UTC-05:00[\*], UTC-04:00[\*] |
| Geonames ID | 5128581 |
| **Sito web:**  |
|  |
| **Wikimedia Commons Category** New York City |

**New York** (in interlingua etiam **Nove York**; in anglese officialmente: *City of New York*, sovente abbreviate: *New York City* o *NYC*) es le citate le plus populose del Statos Unite de America, e le secunde le plus populose de America del Nord (post le Citate de Mexico, le capital de Mexico). Situate in le stato de Nove York, apud le Oceano Atlantic, illo face parte del metropoles del costa oriental del Statos Unite.

New York City
In le censo statounitese de 2000 le agglomeration urban contava 21 199 865 habitantes. In 2020 le citate de Nove York ipse habeva 8 804 190 habitantes, dividite in 5 municipios (*boroughs*): Manhattan, Brooklyn, Queens, Bronx e Staten Island.

New York es un loco importante – e financiari, e cultural – ubi le cordes respective es le Bursa de New York in *Wall Street* (Strata del Muro) e le districto del theatro *Broadway* (Via Large). A vices illo es surnominate informalmente "Le Grande Pomo" o "Le urbe que nunquam dormi" (in anglese: *The Big Apple* e *The city that never sleeps*). Iste metropole central in le societate statounitese e in le mundo occidental esseva ferite per un attacco terrorista aeree multo grave le 11 de septembre 2001.

## Historia

### Lenapehokung

Le sito del actual citate era in le nord de Lenapehokung, le region del nation indigene le Lenape. Ante le arrivata de gente europee le insula de Manhattan (appellate *Mannahatta* in Munsee, le lingua del Lenape del nord) habeva un population estimate a esser inter 300 e 1.200 personas Lenape in le estate e possibilemente un medie del population estive in le hiberno, ben que il es multo difficile estimar le numero con alcun grado de certitude.

### De Nove Amsterdam a Nove York a Nove Orange (1625-1674)

Le burgo que cresceva a devenir le New York City de hodie comenciava in 1625 al extreme sud del insula de Manhattan como le village nederlandese de *Nieuw Amsterdam* (Nove Amsterdam). In 1664 le Imperio Nederlandese lo perdeva al Imperio Britannic, que lo reappellava *New York* (Nove York) in honor de James, duce de York (le fratre del rege anglese Charles II, qui in 1685 succedeva Charles e deveniva le rege James II). In 1673 Nederlandia reganiava le burgo in un guerra e lo reappellava *Nieuw-Oranje* (Nove Orange, in honor del dynastia de Orange nederlandese, cuje chef, Gulielmo de Orange, deveniva le rege anglese Gulielmo III de Anglaterra in 1689 post le Revolution Gloriose que subverteva James II). In le pace facite in 1674 le citrate reverteva al angleses, qui restaurava le nomine Nove York.

### Era colonial anglese (1674-1776)

## Referentias